CELEX: 32020R2082
Language: lv
Date: 2020-12-14 00:00:00
Title: Komisijas Īstenošanas regula 2020/2082 (2020. gada 14. decembris) kas nosaka mobilā savienojuma pabeigšanas visas Savienības maksimālo likmju vidējo svērto vērtību un atceļ Īstenošanas regulu (ES) 2019/2116

15.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 423/18
               
            
         KOMISIJAS ĪSTENOŠANAS REGULA 2020/2082
         (2020. gada 14. decembris)
         kas nosaka mobilā savienojuma pabeigšanas visas Savienības maksimālo likmju vidējo svērto vērtību un atceļ Īstenošanas regulu (ES) 2019/2116
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 531/2012 (2012. gada 13. jūnijs) par viesabonēšanu publiskajos mobilo sakaru tīklos Savienībā (1) un jo īpaši tās 6.e panta 2. punktu,
         tā kā:
         
                     (1)
                  
                  
                     Ievērojot Regulu (ES) Nr. 531/2012, no 2017. gada 15. jūnija iekšzemes pakalpojumu sniedzēji godīgas izmantošanas politikas noteiktajās robežās nevienā dalībvalstī viesabonentiem pie iekšzemes mazumcenas nepiemēro papildmaksu par regulēto viesabonēšanas zvanu saņemšanu.
                  
               
                     (2)
                  
                  
                     Regulētu viesabonēšanas zvanu saņemšanai piemērojamo papildmaksu Regula (ES) Nr. 531/2012 ierobežo līdz mobilā savienojuma pabeigšanas visas Savienības maksimālo likmju vidējai svērtajai vērtībai.
                  
               
                     (3)
                  
                  
                     2020. gadā piemērojamo mobilā savienojuma pabeigšanas visas Savienības maksimālo likmju vidējo svērto vērtību Komisijas Īstenošanas regula (ES) 2019/2116 (2) noteikusi pēc 2019. gada 1. jūlija datu vērtībām.
                  
               
                     (4)
                  
                  
                     Eiropas Elektronisko sakaru regulatoru iestāde Komisijai ir iesniegusi atjauninātu informāciju, kas saņemta no dalībvalstu regulatīvajām iestādēm: mobilā savienojuma pabeigšanas maksimālās likmes, ko tās katrā valsts tirgū piemērojušas vairumtirdzniecības balss izsaukuma savienojuma pabeigšanai atsevišķos mobilo sakaru tīklos atbilstoši Eiropas Parlamenta un Padomes Direktīvas 2002/21/EK (3) 7. un 16. pantam un Eiropas Parlamenta un Padomes Direktīvas 2002/19/EK (4) 13. pantam, un abonentu kopskaitu dalībvalstīs.
                  
               
                     (5)
                  
                  
                     Izpildot Regulu (ES) Nr. 531/2012, mobilā savienojuma pabeigšanas visas Savienības maksimālo likmju vidējo svērto vērtību Komisija pēc 2020. gada 1. jūlija datu vērtībām ir aprēķinājusi, konkrētā dalībvalstī atļauto mobilā savienojuma pabeigšanas maksimālo likmi reizinot ar abonentu kopskaitu minētajā dalībvalstī, tad saskaitot visās dalībvalstīs iegūtos reizinājumus un iegūto kopsummu dalot ar abonentu kopskaitu visās dalībvalstīs. Dalībvalstīm, kuru valūta nav euro, attiecīgais valūtas kurss ir 2020. gada otrā ceturkšņa vidējais kurss, kas iegūts no Eiropas Centrālās bankas datubāzes.
                  
               
                     (6)
                  
                  
                     Tāpēc mobilā savienojuma pabeigšanas visas Savienības maksimālo likmju vidējā svērtā vērtība ir jāatjaunina.
                  
               
                     (7)
                  
                  
                     Īstenošanas regula (ES) 2019/2116 tādēļ jāatceļ.
                  
               
                     (8)
                  
                  
                     Atbilstoši Regulai (ES) Nr. 531/2012 mobilā savienojuma pabeigšanas visas Savienības maksimālo likmju vidējā svērtā vērtība Komisijai katru gadu jāpārskata tā, kā nosaka šī īstenošanas regula.
                  
               
                     (9)
                  
                  
                     Šajā regulā paredzētie pasākumi atbilst atzinumam, ko sniegusi ar Direktīvas 2002/21/EK 22. pantu izveidotā Sakaru komiteja,
                  
               IR PIEŅĒMUSI ŠO REGULU.
         
            1. pants
            Mobilā savienojuma pabeigšanas visas Savienības maksimālo likmju vidējā svērtā vērtība ir 0,0076 EUR par minūti.
         
         
            2. pants
            Īstenošanas regula (ES) 2019/2116 tiek atcelta.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2021. gada 1. janvāra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 14. decembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 172, 30.6.2012, 10. lpp..
         
            (2)  Komisijas Īstenošanas regula (ES) 2019/2116 (2019. gada 28. novembris), kas nosaka mobilā savienojuma pabeigšanas visas Savienības maksimālo likmju vidējo svērto vērtību un atceļ Īstenošanas regulu (ES) 2018/1979 (OV L 320, 11.12.2019., 11. lpp.).
         
            (3)  Eiropas Parlamenta un Padomes Direktīva 2002/21/EK (2002. gada 7. marts) par kopējiem reglamentējošiem noteikumiem attiecībā uz elektronisko komunikāciju tīkliem un pakalpojumiem (pamatdirektīva) (OV L 108, 24.4.2002., 33. lpp.).
         
            (4)  Eiropas Parlamenta un Padomes Direktīva 2002/19/EK (2002. gada 7. marts) par piekļuvi elektronisko komunikāciju tīkliem un ar tiem saistītām iekārtām un to savstarpēju savienojumu (Piekļuves direktīva) (OV L 108, 24.4.2002., 7. lpp.).